10 anonieme Kersgeskenkidees vir minder as R100 - Goeie Huishouding
Bederfgeskenke vir geheime Kersvader-byeenkomste wat niemand sal wil verruil nie, en nog belangriker, wat nie ’n plaas se prys kos nie!
Ongebleikte organiese-rooibosteesakkies in vertoonblik | R79 | Yuppiechef.com
Bos se organiese rooibostee is vars en gesond en maak ’n heerlike warm of koue drankie. Met die heilsame eienskappe van rooibos en Bos se kenmerkende heerlike smaak kan jy nie ’n fout maak om dit as geskenk te gee nie – selfs koffiedrinkers sal dol daaroor wees.
2. SOET HAPPIES
Angeli Hearts-vanieljebotterkoekies | R39 | Yuppiechef.com
Hierdie delikate, bros vanieljebotterkoekies is ’n hemelse toevoeging tot tee of koffie. Dis ideaal vir ’n kollega met ’n suikertand!
3. GOED, BETER, BEKER
Kotchi- geometriese porseleinbeker | R25,99 | MRP Home
Hierdie Kochi-porseleinbeker met ’n geometriese dekalontwerp is skottelgoedmasjien- en mikrogolfbestand, en teen hierdie prys kan jy selfs ’n pakkie koekies of beskuit insluit.
Ooh La La-handeroom | R59 | Sixth Floor by Superbalist
Ons is dol oor hierdie treffende vanieljegegeurde handeroom met die oulike naam en kleurryke ontwerp. Dis eksklusief by Superbalist.
5. PRAGTIG EN PRAKTIES
Gemarmerde iPhone-omhulsel | R99 | H&M
Apple-aanhangers sal dol wees oor hierdie modieuse slimfoonomhulsel van harde plastiek met ’n pragtige marmerpatroon. Marmer nie jou ding nie? Gaan snuffel by H&M vir hul verskeidenheid foonomhulsels.
6. SIEN DIE LIG
Kers in ’n keramiekhouer | R89,99 | H&M
Pynappels is steeds in die mode. Hierdie kers in ’n pynappelvormige keramiekhouer – beskikbaar in wit, silwer of goud – sal beslis ’n vriendin of kollega se lewe ophelder.
7. IN DIE HARDLOOP
Balloons-reisbeker | R79,99 | MRP Home
Hierdie kleurryke porseleinbeker met sy silikoondeksel sal die inhoud vir langer warm hou. MRP Home het dié reisbekers in ’n verskeidenheid kleure en patrone. Besoek dus jou naaste tak of koop aanlyn.
8. HEERLIK HUISLIK
Gestreepte linnestel met drie items | R69,99 | MRP Home
Hierdie waardepak van 100% katoen bestaan uit ’n teedoek, ’n oondhandskoen en ’n pothouer. Weet jy nie watter kleur die ontvanger se kombuis is nie? Dis nie ’n probleem nie! Die neutrale streeppatroon maak dit uiters veelsydig.
USB Dog-spilpunt | R79,99 | MRP Home
Hierdie hondvormige USB-spilpunt met vier poorte is ’n prettige element vir enige werkruimte.
10. DIE ENE ORE
Kristalagtige oorbelle in swart | R99 | Edit by Spree
Die ideale geskenk vir iemand wat jy ’n bietjie beter ken as jou gemiddelde kollega – miskien ’n niggie of tannie by jou familie se geheime Kersvader-byeenkoms. Dis ook in ’n deursigtige weergawe beskikbaar.
3 maniere om te kroek met jou Kersfeesete!
Kersfees hoef nie ’n kilojoule-bom te wees nie ... Deur Anya Meyerowitz